*ZAPISNIK*

*sa 3. sjednice Općinskog vijeća Općine Zadvarje održane dana 05.09.2017. godine (utorak) u 20,00 sati u prostorijama vijećnice Općine Zadvarje (Svete Kate 28) .*

*Nazočni vijećnici: Odsutni vijećnici: Ostali nazočni:*

*Toni Popović Filip Kvasina načelnik : Ivan Krželj*

*Mate Popović zamj.nač.Ivana Krnić*

*Anamarija Krnić pročelnica Asija Šošić*

*Zrinka Mimica*

*Neno Bajić*

*Branko Krnić*

*Predsjednik Općinskog vijeća Općine Zadvarje otvara 3. sjednicu Općinskog vijeća , pozdravlja nazočne vijećnike i utvrđuje kvorum za održavanje sjednice ; pita vijećnike imaju li prijedloga – izmjena ili dopuna na dostavljeni dnevni red ; kako nije bilo novih prijedloga , dostavljeni prijedlog dnevnog reda predsjednik Vijeća stavlja na glasovanje i jednoglasno se usvaja slijedeći*

***D N E V N I R E D***

*1.Ovjera zapisnika sa 2.sjednice Općinskog vijeća Općine Zadvarje*

*2.Prijedlog Odluke o usvajanju polugodišnjeg obračuna prihoda i rashoda općine Zadvarje za period I-VI/2017)*

*3.Prijedlog Odluke o imenovanju člana Stručnog tijela za ocjenu ponuda za koncesije na pomorskom dobru na području Splitsko dalmatinske županije.*

*4.Prijedlog kandidata za imenovanje sudaca porotnika Općinskog suda u Splitu*

*5.Prijedlog Odluke produženju Sporazuma o reguliranju međusobnih prava i obveza između Općine Zadvarje i Dječjeg vrtića „Vrtuljak“.*

*6.Prijedlog Odluke o raspisivanju javnog natječaja za prodaju slobodnih čestica zem.u gospodarskoj zoni Zadvarje .*

*7.Prijedlog Odluke o raspisivanju natječaja za dodjelu učeničkih i studentskih stipendija.*

*8.Prijedlog Odluke o utvrđivanju visine iznosa za nabavku knjiga osnovnoškolcima od drugog do osmog razreda osnovne škole*

*9.Zamolbe*

*10.Vijećnička pitanja i poticaji*

*Ad.1.*

*Ovjera zapisnika sa 2. sjednice Općinskog vijeća Općine Zadvarje – vijećnici su jednoglasno prihvatili i donijeli*

***Zaključak :***

***Ovjerava se zapisnik sa 2. sjednice Općinskog vijeća Općine Zadvarje .***

*Ad.2.*

*Prijedlog Odluke o usvajanju polugodišnjeg obračuna prihoda i rashoda općine Zadvarje za period I-VI/2017)-vijećnici su dobili radni materijal (PRRAS) ; načelnik izvještava vijećnike da su iz dostavljenog materijala vidljive sve stavke na prihodovnoj i rashodovnoj strani ,s tim da ima oko 200-tinjak tisuća kuna prihoda više - to su sredstva koja su vraćena nakon realizacije projekta MED PATHS ; kako vijećnici nisu imali pitanja , predsjednik Vijeća dao je prijedlog na glasovanje i jednoglasno se usvaja*

***O D L U K A***

***o polugodišnjem izvješću o izvršenju proračuna Općine Zadvarje za 2017. godinu***

*(u privitku ovog zapisnika kao pod točkom 2.)*

*Ad.3.*

*Prijedlog Odluke o imenovanju člana Stručnog tijela za ocjenu ponuda za koncesije na pomorskom dobru na području Splitsko dalmatinske županije- načelnik izvještava vijećnike da je Županijska skupština SDŽ na 2. sjednici donijela Odluku o osnivanju Stručnog tijela za ocjenu ponuda za koncesije na pomorskom dobru na području SDŽ u kojoj se propisuje da se Stručno tijelo sastoji o 7 članova od kojih je promjenjivi član predstavnik gradskog/općinskog vijeća na čijem se području raspisuje koncesija ; bez obzira što Općina Zadvarje trenutno nema lokacija za davanje koncesije , smatra da bi trebalo dati prijedlog za predstavnika Općine Zadvarje i načelnik daje svoj prijedlog da to bude Toni Popović ; vijećnici su prihvatili prijedlog i jednoglasno donijeli*

***Zaključak o***

***davanju prijedloga za člana Stručnog tijela za ocjenu ponuda***

***za koncesije na pomorskom dobru na području SDŽ***

*Općinsko vijeće Općine Zadvarje daje prijedlog za člana Stručnog tijela za ocjenu ponuda*

*za koncesije na pomorskom dobru na području SDŽ te ispred Općine Zadvarje imenuje - Tonija Popovića.*

*Ad.4.*

*Prijedlog kandidata za imenovanje sudaca porotnika Općinskog suda u Splitu - predsjednik Općinskog suda u Splitu uputio je dopis Splitsko-dalmatinskoj županiji da jedinicama lokalne samouprave uputi poziv da dostave svoj prijedlog kandidata za imenovanje sudaca porotnika sukladno Zakonu o sudovima i Zakona o državnom sudbenom vijeću ; vijećnici su dali prijedlog da se obavijeste građani s područja Općine Zadvarje te ako ima tko zainteresiran da se javi u upravni odjel Općine ; jednoglasno se donosi*

*Zaključak*

*napisati obavijest i pozvati zainteresirane građane da se prijave u JUO*

*kako bi ispred Općine Zadvarje mogli biti imenovani za suca porotnika Općinskog suda u Splitu*

*Ad.5.*

*Prijedlog Odluke produženju Sporazuma o reguliranju međusobnih prava i obveza između Općine Zadvarje i Dječjeg vrtića „Vrtuljak“- načelnik izvještava vijećnike o činjenici da Općina Zadvarje i Dječji vrtić Vrtuljak su do sada regulirali svoje odnose na godinu dana i da Općina mjesečno sufinancira za djelatnosti vrtića 10.000,00 kuna ; postavljeno je pitanje da li bi vrtić mogao raditi i duže nego što radi sada i načelnik je odgovorio da bi u tom slučaju sukladno propisima trebala druga struktura zaposlenika i da bi to bilo znatno skuplje ; vijećnica Anamarija Krnić je postavila nekoliko pitanja - koji su uvjeti za ustrojavanje jaslica i na koji način bi se mogli odvojiti i provoditi posebni programi za predškolce i djecu jasličke dobi ; temeljem upita vijećnice donesen je* ***Zaključak: ravnateljici Vrtića Vrtuljak uputiti upite vijećnice Anamarije Krnić i o odgovoru obavijestiti vijećnicu (vijećnike)*** *; načelnik predlaže vijećnicima produženje roka s Vrtićem Vrtuljak na 5 (pet) godina , vijećnici jednoglasno prihvaćaju prijedlog i donosi se*

***Odluka***

***o produženju Sporazuma o reguliranju međusobnih prava i obveza između Općine Zadvarje i Dječjeg vrtića „Vrtuljak“na rok od 5 (pet ) godina***

*Ad.6.*

*Prijedlog Odluke o raspisivanju javnog natječaja za prodaju slobodnih čestica zem.u gospodarskoj zoni Zadvarje- načelnik upoznaje vijećnike da su čestice koje su bile u vlasništvu Treće dobi i Tvrtke Patrignani (jedna 800 m² , a druga 1600 m²) zbog neispunjenih obveza navedenih tvrtki slobodne za prodaju ; predlaže da se pristupi procjeni navedenih parcela od strane ovlaštenog procjenitelja , zbog izgrađene infrastrukture u zoni cijena tih parcela trebala bi biti znatno veća nego u prvoj fazi prodaje parcela u zoni ; načelnik izvještava da je infrastruktura kompletno izgrađena osim kanalizacije ; vijećnik Branko Krnić je dodao da je sa svima i bio početni dogovor da sami osiguraju jame do izgradnje ekološkog pročišćivača odnosno kanalizacije ; pročelnica Asija Šošić pita da li je sve „čisto“ s Tvrtkom Patrignani što se tiče samog postupka stečaja ; kako nije poznato stanje što se tiče statusa Tvrtke Patrignani , smatra da je potrebno zatražiti podatke iz registra Trgovačkog suda u Splitu ; nakon rasprave vijećnici su jednoglasno donijeli*

***Zaključak***

***- da se od Trgovačkog suda u Splitu zatraži uvid u povijesni izvadak nakon stečaja Tvrtke Patrignani***

***- da se procijeni vrijednost parcela i nakon izvršenog postupka procjene da se raspiše natječaj za prodaju***

*Ad.7.*

*Prijedlog Odluke o raspisivanju natječaja za dodjelu učeničkih i studentskih stipendija- načelnik predlaže da se raspiše natječaj za dodjelu učeničkih i studentskih stipendija po starim uvjetima ; vijećnici su jednoglasno prihvatili prijedlog te se donosi*

***Odluka***

***o raspisivanju natječaja za dodjelu učeničkih i studentskih stipendija za školsku /akademsku godinu 2017/2018.***

*(Odluka u privitku ovog zapisnika)*

*Ad.8.*

*Prijedlog Odluke o utvrđivanju visine iznosa za nabavku knjiga osnovnoškolcima od drugog do osmog razreda osnovne škole- načelnik je predložio da se knjige sufinanciraju kao do sada s tim što je izvijestio vijećnike da Županija sufinancira prvašiće ; vijećnici su jednoglasno donijeli*

***Odluka***

***o utvrđivanju naknade za pomoć pri kupnji knjiga za osnovnoškolce***

***(****Odluka u privitku ovog zapisnika)*

*Ad.9.*

*Zamolbe - Dr Boris Čizmić - da se u spomen velikog hrvatskog slikara Branka Kovačevića odobri izrada spomen ploče na njegovoj rodnoj kući (toponim „Šabanovi dvori“ ) - vijećnici jednoglasno donose* ***Zaključak: načelno se prihvaća inicijativa dr.Čizmića za postavljanje spomen-ploče ali je potrebno prethodno pribaviti podatke o vlasništvu kao i suglasnost vlasnika nekretnine za postavljanje spomen ploče na predloženoj lokaciji ; tek kad se ispune prethodni uvjeti , pristupiti će se realizaciji inicijative ;***

*-Šodan Ivica - je dao zamolbu za pripomoć u sufinanciranju scenarija n za dugometražni igrani film pod naslovom Diadema , predlaže iznos od 25.000,00 kuna - nakon rasprave vijećnici jednoglasno donose* ***Zaključak :Općina Zadvarje će podržati projekt , ali s obzirom na financijsku situaciju Općine , realizaciji će se pristupiti tek kad projekt (snimanje filma ) otpočne*** *.*

*-Županijska udruga slijepih Split - traži financijsku potporu za djelatnost udruge - vijećnici su jednoglasno donijeli* ***Zaključak: u nemogućnosti smo pružiti Vam financijsku potporu zbog nezavidne financijske situacije u općinskom proračunu .***

*-Zahtjev Mijo Pejković - traži da se nadležno tijelo očituje jer smatra da se je ušlo u njegov posjed koji se nalazi na dijelovima čestica 661/53 ,661/47 i 661/63 k.o. Žeževica - vijećnik Branko Krnić je izjavio da što se tiče imovinsko-pravnog statusa da je zahvat zone pravno „čist“ , te da je jedina korekcija napravljena na čestici Eljuge ( čestica je smanjena zbog rješavanja imovinsko-pravnog odnosa sa susjedom).*

*Ad.10.*

*Vijećnička pitanja i poticaji – nije ih bilo*

*Predsjednik Vijeća se vijećnicima zahvalio na sudjelovanju u radu na 3. sjednici Općinskog vijeća Općine Zadvarje i zaključio sjednicu .*

*Završeno u 20,57 sati*

*Predsjednik*

*Općinskog vijeća*

*Toni Popović*

*Klasa:021-01/17-01/01*

*UrBroj:2155/04-01-17-03*

*Zadvarje, 05.09.2017.*

*Zapisničar :*

*Željka Đerek*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***